་མདོག་སྨུག་པོ་ལམས་སེ་ལམ༔ སྐུ་ལ་གསེར་ཁྲབ་སི་ལི་ལི༔ དབུ་ལ་གསེར་རྨོག་ཟངས་སེ་ཟང་༔ དར་འཕྲུ་རྒོད་འཕྲུ་ཚུབས་སེ་ཚུབ༔ མཚོན་རྩེ་རུ་མཚོན་ཡེ་རེ་རེ༔ རྒྱ་སྟག་འདུར་གདངས་ཆེམས་སེ་ཆེམ༔ གནོད་སྦྱིན་དམག་ཚོགས་ཉི་ལི་ལི༔ དོ་ནུབ་རྦད་དོ་དགྲ་ལ་བྷྱོཿ གཏོར་ཟོར་དགྲ་བགེགས་སྲོག་ལ་ཡ༔ ཐལ་བའི་རྡུལ་ཕྲན་བཞིན་དུ་རློག༔ བྷྱོཿ ལས་ཀྱི་རྡོ་ཟོར་འབར་བ་འདི༔ དོ་ནུབ་དགྲ་དང་བགེགས་ལ་ཡ༔ དགྲ་བགེགས་ལུས་སྲོག་མྱུར་དུ་ཕྲོལ༔ རྗེས་ཤུལ་ཙམ་ཡང་མེད་པར་མཛོད༔ ཤ་ས་མ་ཡ་རྦད་སརྦ་ཤ་ཏྲུན་བིགྷྣཱཾ་མཱ་ར་ཡ་ཕཊ༔ བྷྱོཿ བྱང་ཤར་དུག་མཚོ་གཡུ་མཁར་ནས༔ ཀླུ་བདུད་ནག་པོ་མཐུ་རྩལ་ཅན༔ སྐུ་མདོག་ནག་པོ་ལམས་སེ་ལམ༔ སྐུ་ལ་གཡུ་ཁྲབ་སི་ལི་ལི༔ དབུ་ལ་གཡུ་རྨོག་ཟངས་ཟེ་ཟང་༔ དར་འཕྲུ་རྒོད་འཕྲུ་ཚུབས་སེ་ཚུབ༔ མཚོན་རྩེ་རུ་མཚོན་ཡེ་རེ་རེ༔ ཆུ་སྲིན་འདུར་གདངས་ཆེམས་སེ་ཆེམ༔ ཀླུ་ཡི་དམག་ཚོགས་ཉི་ལི་ལི༔ དོ་ནུབ་རྦད་དོ་དགྲ་ལ་བྷྱོཿ གཏོར་ཟོར་དགྲ་བགེགས་སྲོག་ལ་ཡ༔ ཐལ་བའི་རྡུལ་ཕྲན་བཞིན་དུ་རློགས༔ བྷྱོཿ ལས་ཀྱི་དུག་ཟོར་འབར་བ་འདི༔ དོ་ནུབ་དགྲ་དང་བགེགས་ལ་ཡ༔ དགྲ་བགེགས་ལུས་སྲོག་མྱུར་དུ་ཕྲོལ༔ རྗེས་ཤུལ་ཙམ་ཡང་མེད་པར་མཛོད༔ ན་ས་མ་ཡ་རྦད་སརྦ་ཤ་ཏྲུན་བིགྷྣཱཾ་མཱ་ར་ཡ་ཕཊ༔ ཀོང་ཟོར་འཕང་བ་ནི༔ ཧཱུྃ༔ དྲག་པོའི་ལས་ཀྱི་ཐུན་ཀོང་ནི༔ ཕྱི་ནག་དུག་གི་ན་བུན་འཐུལ༔ ནང་དམར་ཁྲག་ནད་རྒྱ་མཚོ་ཁོལ༔ ནམ་རྒྱང་མཚེ་ཡུངས་རྩང་དམར་བཙུགས༔ དགྲ་འདུལ་མཚོན་ཆ་རླུང་ལྟར་འཚུབས༔ བགེགས་འདུལ་སྡིག་པའི་ཚྭ་ཚྭ་འཕྲོ༔ གང་ལ་དམིགས་པ་བརླག་པར་བྱེད༔ དོ་ནུབ་དགྲ་དང་བགེགས་ལ་ཡ༔ ཡིད་ལ་གནག་པའི་དམ་ཉམས་འདི༔ ཡུལ་མཁར་ཕོ་རྒྱུད་མོ་རྒྱུད་བཅས༔ ཐལ་བའི་རྡུལ་དུ་བརླག་པར་གྱིས༔ ཨོཾ་ཨཱཿཧཱུྃ་ཨརྩིག་ནིརྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ༔ ཨ་ཡ་མ་དུ་རུ་ཙ་ཤ་ན་སརྦ་ཤ་ཏྲུན་བིགྷྣཱཾ་མཱ་ར་ཡ་ཕཊ༔ བྷྱོ་བྷྱོཿ བཟློག་བཟློག༔ ཅེས་འཕངས༔ བླ་མས་དགོངས་གསོལ་གསུང་་་་མཆན། ཨོཾ་ཨཱཿཧཱུྃ་ཨརྩིག་ནིརྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ༔ ཨ་ཡ་མ་དུ་རུ་ཙ་ཤ་ན་སརྦ་ཤ་ཏྲུན་བིགྷྣཱཾ་མཱ་ར་ཡ་ཕཊ༔ བྷྱོ་བྷྱོཿ བཟློག་བཟློག༔ ལན་གསུམ། ཨོཾ་ཨཱཿཧཱུྃ་ཨརྩིག་ནིརྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ༔ ཨོཾ་ཧཱུཾ་ཏྲིག་ཁྲོཾ་བྷྱོ༔ མ་ནི་མ་ར་ནི་བྷྱོ༔ མཱ་ར་ཡ་དུ་བྷྱོ༔ རཀྨོ་ཤཱནྟིཾ་ཡ་རཀྴ་མཱ་ར་ཡ་རྦད་བྷྱཽ་བཟློག༔ ལོཀྟྲི་ལས་བྱུང་བའི་དྲང་སྲོང་དམོད་པའི་སྔགས་རྒོད༔ ཨོཾ་ལོཀྟྲི་པཱ་ལ་ནན༔ ས་ག་པ་ཤ་ནན༔ ནཱ་ག་དུ་དུ་ནན༔ མ་མཾ༔ མ་མཾ༔ ཙིར་ཙ་ར༔ ཙིར་ཙ་ར༔ བཾ་རུ་ལུ་བཾ་རུ་ལུ༔ རྦད་ཏྲ་ཀོ་ཤ་ཡ༔ རྦད་ཏྲ་ཀོ་ཤ་ཡ༔ ཧོ་ར་ཧོ་ར་ནན༔ ཙི་དུ་སོད་ཙི་དུ་སོད༔ ཤིག་ལྷུ་རུ་གཏུབ༔ ཧ་ལ་པ་ཏི་ནན༔ འཁོར་བ་ཐུལ༔ གནོད་བྱེད་དགྲ་བགེགས་འབྱུང་པོ་ཀཱ་ཝཱ་ཙི་བརླག་བརླག༔ ཞེས་དང་། བཀའ་ལྟར་མི་བྱེད་ཅིང་དམ་ལ་མི་གནས་པ་ཐམས་ཅད་འདིར་མ་གནས་པར་གཞན་དུ་དེངས་ཤིག༔ སྲིད་པ་རྩེ་ནས་བཤིག་ཅིག༔ སྲིད་གསུམ་རྨང་ནས་བསྒྱེལ་ཅིག༔ འཁོར་བའི་གཏིང་ནས་ཕྱུང་ཤིག༔ བསྐལ་པའི་མེས་སྲེགས་ཤིག༔ དམ་ཚིག་དམོད་པས་རྡེགས་ཤིག༔ བཀའ་ཡི་ཆད་པས་ཆོད་ཅིག༔ གནམ་ལྕགས་ཐོག་གི་རལ་གྲིས་སྤྱི་བོའི་གཙུག་ནས་ཁོས་ཤིག༔ སུམྦྷ་ནིས་ནོན་ཅིག༔ སྲིད་གསུམ་གར་སྐྱེས་གར་གནས་ཀྱང་སྡིག་ཅན་འདིའི་སྟེང་དུ་རྡོ་རྗེའི་མེ་ཆར་དྲག་པོ་ཕོབ་ཅིག༔ གནོད་བྱེད་ཐམས་ཅད་མཱ་ར་ཡ་ཕཊ༔ སྦྱོར་བ་ངན་པ་ཐུལ་ཅིག༔ ཅེས་པའང་བརྗོད༔ དེ་ནས་དཔལ་གྱི་གཏོར་ཟོར་ལ་དཔལ་འབར་སྒྲོན་ཅིང་བཏེགས་ལ༔ ཧཱུྃ་བྷྱོཿ འབྲུ་ནག་ཁྲག་གིས་སྦྲུས་པའི་བཤོས༔ ཕྱི་ནི་གནམ་ལྕགས་ཐོག་མདེལ་དབྱིབས༔ ནང་ན་ཁྲོ་རྒྱལ་ལྷ་ཚོགས་བཞུགས༔ ལས་བྱེད་དམག་ཚོགས་རི་ལྟར་ཉིལ༔ རྩེ་ལ་ཁྱུང་སྡིག་སྤུངས་ལྟར་འཚུབས༔ ཚ་དབལ་མེ་དཔུང་འུ་རུ་རུ༔ གྲང་དབལ་ནད་སྤྲིན་ཐིབས་སེ་ཐིབ༔ མཚོན་ཆའི་སེར་བ་ཡ་ལ་ལ༔ དུག་གི་རླངས་པ་ཐུ་ལུ་ལུ༔ འཇིགས་པའི་འབྲུག་སྒྲ་དི་རི་རི༔ རྔམ་པའི་གློག་ཞགས་ཁྱུགས་སེ་ཁྱུག༔ ཐོག་སྒྲ་དྲག་པོ་ཆེམས་སེ་ཆེམ༔ སྦྲུལ་ནག་ཆུན་པོ་ཤིགས་སེ་ཤིག༔ ལྟས་ངན་སྣ་ཚོགས་ཉི་ལི་ལི༔ དབུས་སུ་དཔལ་གྱི་ཞལ་ཕྱུང་སྟེ༔ མར་མེ་མཚེ་ཡུངས་རྩང་དམར་བརྒྱན༔ ཟློག་འཁོར་ཁྲམ་དང་ཟོར་གྱིས་བསྐོར༔ ཟོར་ཁ་བཟློག་ལ་ཕུར་ཁ་བསྒྱུར༔ ནད་ཁ་ཆོད་ལ་ཡམས་ཁ་བྷྱོཿ ཟློག་ཅིག་སྒྱུར་ཅིག་མཐུ་མ་ཆུང་༔ ཧཱུྃ༔ ང་ནི་པདྨ་དྲག་པོ་སྟེ༔ སྣང་སྲིད་འཁོར་འདས་དབང་བསྒྱུར་བའི༔ ང་ལས་ཆེ་བཙན་སུ་ཡང་མེད༔ དཔལ་གྱི་གཏོར་ཟོར་གཉན་པོ་འཕེན༔ ཕྱོགས་སྐྱོང་ཡུལ་ལྷ་ལ་སོགས་པ༔ ཐམས་ཅད་སྐུ་གཟུར་སྤྱན་གཡོལ་ལ༔ སྡང་བའི་དགྲ་བགེགས་གར་འདུག་སར༔ དམར་གྱི་གཏོར་ཆེན་འདི་འཕང་ངོ་༔ ཐུན་དང་མཚོན་ཆ་ཀུན་འཕང་ངོ་༔ ཕྱི་ཡི་ཡུལ་མཁར་རྡུལ་དུ་བཤིག༔ ནང་གི་མི་རྒྱུད་རྩད་ནས་ཆོད༔ སྡིག་ཆེན་བདུད་སྡེ་དཔུང་དང་བཅས༔ ལྷག་མ་མེད་པར་རྡུལ་དུ་རློགས༔ བཞེས་འབོད་དམོད་བཅོལ་དྲག་ཏུ་བྱས་ནས་བསད་ལིང་བསྲེག༔ གཏོར་ཆེན་མེ་ནང་དུ་ཕུལ༔ དར་ནག་བརྡབ༔ དེ་ནས་རུ་ཏྲའི་སྙིང་ཟོར་འཕང་བ་ནི༔ ཧཱུྃ༔ རུ་ཏྲ་བསྒྲལ་བའི་སྙིང་ཟོར་འདི༔ ཁྲོ་བོ་རྣམས་ཀྱི་ནུས་མཐུ་ཡིན༔ ཁྲོ་མོ་རྣམས་ཀྱི་དྲག་རྩལ་ཡིན༔ ཕོ་ཉ་རྣམས་ཀྱི་མཚོན་ཆ་ཡིན༔ ལྷ་སྲིན་སྡེ་བརྒྱད་དམོད་པ་ཡིན༔ ཚངས་དང་བརྒྱ་བྱིན་བརླག་གྱུར་ན༔ དགྲ་དང་བགེགས་ལ་སྨོས་ཅི་དགོས༔ གནོད་བྱེད་འབྱུང་པོའི་ཕྱི་ལམ་ཆོད༔ བཛྲ་ཀྲོ་དྷ་དགྲ་བགེགས་མཱ་ར་ཡ་བྷྱོཿ ཡར་ཞལ་གྱུ་ལ་བརྟན་མ་གྱེར་བ་ནི༔ ཧཱུྃ༔ སློབ་དཔོན་ཆེན་པོ་པདྨ་ཐོད་ཕྲེང་གིས༔ སངས་རྒྱས་བསྟན་པ་བསྲུང་བར་བཀའ་བསྒོས་པའི༔ འཇིག་རྟེན་བོད་ཁམས་སྐྱོང་བ་བརྟན་མའི་ཚོགས༔ བདག་ཉིད་ཆེན་མོ་རྡོ་རྗེ་ཀུན་གྲགས་མོ༔ དཔལ་ལྡན་ཧ་རི་རྡོ་རྗེ་གཡའ་མ་སྐྱོང་༔ གངས་ཀྱི་གཡུ་བུན་རྡོ་རྗེ་ཀུན་ཏུ་བཟང་༔ འབྲོག་ཆེན་འཁོར་འདུལ་རྡོ་རྗེ་བགེགས་ཀྱི་གཙོ༔ བདུད་མོ་ཆེན་མོ་དབང་ཆེན་ཁྱེད་བཞི་ཡང་༔ འདིར་གཤེགས་བཀའ་ཡི་གཏོར་མ་འདི་ལོངས་ལ༔ དམ་བཅའ་བཞིན་དུ་བཅོལ་བའི་ཕྲིན་ལས་མཛོད༔ ཤ་མེད་གངས་དཀར་རྡོ་རྗེ་གཡུ་སྒྲོན་མ༔ ཁ་རག་ཁྱུང་བཙུན་རྡོ་རྗེ་དཔལ་གྱི་ཡུམ༔ གཏེར་ཆེན་མཁའ་ལྡིང་རྡོ་རྗེ་ཀླུ་མོ་དང་༔ རྨ་རི་རབ་འབྱམས་རྡོ་རྗེ་དྲག་མོ་རྒྱལ༔ གནོད་སྦྱིན་ཆེན་མོ་མཐུ་ཆེན་ཁྱེད་བཞི་ཡང་༔ འདིར་གཤེགས་བཀའ་ཡི་གཏོར་མ་འདི་ལོངས་ལ༔ དམ་བཅའ་བཞིན་དུ་བཅོལ་བའི་ཕྲིན་ལས་མཛོད༔ ཀོང་བཙུན་དེ་མོ་རྡོ་རྗེ་བོད་ཁམས་སྐྱོང་༔ བཙན་ལ་རོལ་བའི་རྡོ་རྗེ་སྨན་གཅིག་མ༔ གཡུ་ཡི་དྲིལ་བུ་རྡོ་རྗེ་ཟུ་ལེ་མ༔ སྨན་བཙུན་ཁུག་ཆོས་རྡོ་རྗེ་གཡར་མོ་བསིལ༔ སྨན་མོ་ཆེན་མོ་བཞིན་མཛེས་ཁྱེད་བཞི་ཡང་༔ འདིར་གཤེགས་བཀའ་ཡི་གཏོར་མ་འདི་ལོངས་ལ༔ དམ་བཅའ་བཞིན་དུ་བཅོལ་བའི་ཕྲིན་ལས་མཛོད༔ བསྟན་པ་སྐྱོང་མཛད་མ་སྲིང་ཁྱེད་རྣམས་ཀྱང་༔ དཔོན་གཡོག་མང་པོ་སྨན་ཕྲན་འབུམ་དང་བཅས༔ ཆིབས་སུ་དྲིལ་རྟ་ཤ་རྐྱང་འབྲོང་སོགས་ཞོན༔ ལྷབ་ལྷུབ་ཟ་འོག་དར་གྱི་ན་བཟའ་གསོལ༔ སིལ་སིལ་རིན་ཆེན་སྣ་ཚོགས་རྒྱན་གྱིས་མཛེས༔ སིལ་སྙན་རོལ་མོ་མང་པོས་སྒྲ་ཡང་སྒྲོག༔ བལ་ཡུལ་ཁ་ལ་ཤོད་ཀྱི་སྦས་མཚམས་དང་༔ བོད་ཡུལ་རོང་གནས་དབེན་པ་སོ་སོ་རུ༔ རྡོ་རྗེ་སློབ་དཔོན་པདྨ་འབྱུང་གནས་དང་༔ སློབ་མ་མཐུ་ཆེན་གླང་ཆེན་དཔལ་སེང་གིས༔ རྣལ་འབྱོར་ཚོགས་ཀྱི་གྲལ་དུ་བཅུག་ནས་ཀྱང་༔ རུ་ཏྲ་བསྒྲལ་བའི་ཞིང་ཆེན་གདན་ལ་བཞག༔ དབང་བསྐུར་དབང་རྟགས་སྤྱི་བོར་ཅོད་པན་བཏགས༔ དམ་ཚིག་གཉན་གྱི་བདུད་རྩི་ལྕེ་ལ་བཞག༔ དབང་རྟགས་རྡོ་རྗེ་ཕུར་པ་ལག་ཏུ་གཏད༔ གསང་སྔགས་འཆད་པའི་བྲན་དུ་ཁས་བླངས་ནས༔ མ་འོངས་ཐར་པ་ཐུབ་པའི་ལུང་ཡང་བསྟན༔ ད་དུང་ཁྱེད་རྣམས་འཇིག་རྟེན་མ་འདས་ཀྱང་༔ འཇིག་རྟེན་མ་འདས་བར་དུ་དམ་བཅས་བཞིན༔ འདིར་གཤེགས་བཀའ་ཡི་གཏོར་མ་འདི་ལོངས་ལ༔ དམ་བཅའ་བཞིན་དུ་བཅོལ་བའི་ཕྲིན་ལས་མཛོད༔ མ་མ་ཧྲིཾ་ཧྲིཾ་བྷ་ལིཾ་ཏ་ཁ་ཁ་ཁཱ་ཧི་ཁཱ་ཧི༔ གཏོར་སྣོད་བཤལ་ནས་གཏོར་མ་དང་ལྷན་ཅིག་ཏུ་འབུལ༔ གཏོར་སྣོད་སྦུབ་ལ༔ དགྲ་བགེགས་བདེན་པས་བཀུག་པ་ནི༔ ན་མོ༔ རིག་འཛིན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་༔ སངས་རྒྱས་ཀྱི་བཀའ་བདེན་པ་དང་༔ ཆོས་ཀྱི་བཀའ་བདེན་པ་དང་༔ དགེ་འདུན་གྱི་བཀའ་བདེན་པ་དང་༔ ཡི་དམ་རྒྱལ་བའི་དཀྱིལ་འཁོར་གྱི་ལྷ་ཚོགས་རྣམས་ཀྱི་བཀའ་བདེན་པ་དང་༔ གནས་གསུམ་གྱི་དཔའ་བོ་མཁའ་འགྲོ་མ་རྣམས་ཀྱི་བཀའ་བདེན་པ་དང་༔ དམ་པ་ཆོས་སྐྱོང་བའི་སྲུང་མ་རྣམས་ཀྱི་བཀའ་བདེན་པ་དང་༔ ཁྱད་པར་པདྨ་དྲག་པོ་དམར་ནག་མེའི་ཕྲེང་བ་ཅན་གྱི་ལྷ་ཚོགས་འཁོར་དང་བཅས་པའི་བཀའ་བདེན་པ་དང་༔ བདེན་པ་ཆེན་པོའི་མཐུ་དང་ནུས་པ་ལ་བརྟེན་ནས༔ སངས་རྒྱས་བསྟན་པའི་སྤྱི་དགྲ༔ རྣལ་འབྱོར་བདག་གི་སྒོས་དགྲ༔ གནོད་བྱེད་འབྱུང་པོ་བྱད་མ་ལྷ་སྲུང་དང་བཅས་པ་གཏོར་གཞོང་རི་རབ་འབར་བའི་འོག་ཏུ་ཁུག་ཅིག༔ སརྦ་ཤ་ཏྲཱུན་ཨངྐུ་ཤ་ཛཿཛཿ གཏོར་བྲོ་ནི༔ ཧཱུྃ༔ འབྱམས་ཀླས་སྟོང་གསུམ་འཇིག་རྟེན་ན༔ བརྟན་གཡོ་སྣང་སྲིད་མ་ལུས་པ༔ དབང་དྲག་པདྨ་ཀཱི་ལ་ཡ༔ ཀུན་ཀྱང་འཇིགས་ཤིང་གཏུམ་པའི་སྐུ༔ དྲག་ཤུལ་ཆེན་པོའི་ཉམས་ཀྱིས་སྒེག༔ གསུང་གསང་དྲག་སྔགས་ཧཱུྃ་ཕཊ་སྒྲས༔ དྲེགས་པ་སྡེ་བརྒྱད་ཟིལ་གྱིས་མནན༔ ཐུགས་མཆོག་ཆོས་དབྱིངས་ཀ་དག་ཀློང་༔ སྐྱེ་འགག་མེད་པའི་དོན་ལ་སྤྱོད༔ དཔལ་གྱི་ཆས་འཆང་ཡེ་ཤེས་ཀྱི༔ ཁྲོ་རྒྱལ་རྣམས་ཀྱང་སྐུ་ལ་བརྟེན༔ རྡོ་རྗེའི་གཤོག་པ་ཕྱོགས་བཅུར་གདེངས༔ སྲས་མཆོག་ཡཀྴ་མེ་དབལ་སོགས༔ ཁྲོ་ཚོགས་མེ་དཔུང་འཕྲོ་ཞིང་འདུ༔ ཕྱག་མཚན་རྡོ་རྗེ་སྡིག་པ་འཛིན༔ སྐུ་སྨད་ཆུ་སྲིན་ཁྲོས་པའི་ཁར༔ ཕུར་བུ་ཟུར་གསུམ་རྣོ་ངར་ཅན༔ གཡས་སུ་འགྱིང་ཞིང་བསྒྲིལ་བའི་བྲོ༔ སྡང་བྱེད་དགྲ་ཡི་སྟེང་དུ་རྡུང་༔ དགྲ་རྣམས་ཕྱེ་མར་འཐག་གྱུར་ཅིག༔ གཡོན་དུ་འགྱིང་ཞིང་བསྒྲིལ་བའི་བྲོ༔ གནོད་བྱེད་བགེགས་ཀྱི་སྟེང་དུ་རྡུང་༔ བགེགས་ཚོགས་ཐལ་བར་བརླག་གྱུར་ཅིག༔ དབུས་སུ་འགྱིང་ཞིང་བསྒྲིལ་བའི་བྲོ༔ དམ་སྲི་ཕུང་སྲིའི་སྟེང་དུ་གཟིར༔ དམ་སྲི་ཕུང་སྲི་ཀུན་བསྒྲལ་ཏེ༔ གནོད་བྱེད་ལོག་འདྲེན་མིང་ཡང་མེད༔ འཁོར་འདས་མཉམ་ཉིད་རྫོགས་པ་ཡི༔ ཡེ་ཤེས་ཆེན་པོའི་ཀློང་གྲོལ་བའི༔ རྡོ་རྗེའི་བྲོ་རྡུང་ཤིགས་སེ་ཤིག༔ གཉིས་འཛིན་ཉོན་མོངས་རང་གཟུགས་ཀྱི༔ བདུད་བཞིའི་སྙིང་ལ་ཀཱི་ལ་ཡ༔ དགྲ་བགེགས་སྟམྦྷ་ཡ་ནན༔ རྒྱལ་དབྱངས་འཐེན་པ་ནི༔ ལྷ་རྣམས་ལྷ་མ་ཡིན་ལས་རྒྱལ། །སངས་རྒྱས་རྣམས་ནི་བདུད་ལས་རྒྱལ། །ཆོས་ནི་ཆོས་མ་ཡིན་ལས་རྒྱལ། །དགེ་འདུན་མུ་སྟེགས་རྣམས་ལས་རྒྱལ། །སྒྲུབ་པོ་བར་ཆད་ཀུན་ལས་རྒྱལ། །རྒྱལ་བསྟན་སྙིང་པོ་དར་ཞིང་རྒྱས། །རྒྱལ་ཁམས་རྒུད་པ་ཀུན་ལས་རྒྱལ། །རྒྱལ་དབང་པད་བསྟན་རིང་ལུགས་རྒྱལ། །རྒྱལ་བའི་ཐུགས་རྗེའི་རྣམ་པར་རྒྱལ། །རྒྱལ་བར་གྱུར་ཅིག་བི་ཛ་ཡ། །བདག་ཅག་སྐུ་ཚེ་མཛད་ཕྲིན་རྒྱས། །གདུལ་བྱ་འགྲོ་དོན་རྒྱས་གྱུར་ཅིག །ལྷ་རྒྱལ་ལོ། ། ལན་གསུམ་བརྗོད། མཆོག་གྲུབ་ངོར་༧རྡོ་རྗེ་དྲག་པོས་བརྗོད་པ་དགེ། །། ཧཱུྃ༔ སྟེང་འོག་ཕྱོགས་མཚམས་འཁོར་ལོ་མཚོན་ཆས་གཏམས༔ གཞོམ་བྲལ་རྡོ་རྗེའི་གུར་ཁང་རབ་ཏུ་འཁྲིགས༔ ཡཀྴ་མེ་དབལ་ཁྲོ་ཆུང་སྐར་ལྟར་འཁྲུགས༔ ཡེ་ཤེས་མེ་དཔུང་འབར་བས་མཚམས་ཆོད་ཅིག༔ ཨོཾ་ཨཱཿཧཱུྃ་མ་ཧཱ་ཀྲོ་དྷ་ཡཀྴ་ཀཱ་ལ་བཛྲ་ཙཀྲ་ཏིགྣ་ཀརྟ་ཛྭ་ལ་རཀྵ་རཀྵ་ཧཱུྃ༔
༆། །ནང་དུ་ལོག་ནས་ལྷ་རྒྱལ་ནི། དབང་དྲག་ཁྲོ་བོ་རོལ་པའི་མངོན་སྤྱོད་ཀྱི། །ཕྲིན་ལས་མཐུ་ཡིས་ཉོན་མོངས་དུག་ལྔ་ཡི། །ཆོ་འཕྲུལ་དགྲ་དཔུང་བདུད་ཀྱི་གཡུལ་ངོ་ལས། །སྒྲུབ་པའི་རིག་འཛིན་རྣལ་འབྱོར་འཁོར་བཅས་དང་། །དཀར་ཕྱོགས་ཀུན་ཀྱང་རྒྱལ་ལོ་སུ་ཛ་ཡ། ། མཆོག་གསུམ་བསྟན་པའི་རྒྱལ་མཚན་རྒྱལ་གྱུར་ཅིག །ཅེས་དང་། གཏང་རག་གི་མཆོད་བསྟོད་དང་ཚེ་འགུགས༔ དངོས་གྲུབ་ལེན༔ བཟོད་གསོལ༔ རྫོགས་རིམ༔ ཉེར་བསྡུ༔ བསྔོ་སྨོན༔ བཀྲ་ཤིས་རྒྱས་པར་བྱའོ༔ དེ་ལྟར་དགོངས་གཏེར་པདྨ་དྲག་པོའི་ཟོར་ལས་གནམ་ལྕགས་ཐོག་མདའ་འདི་ཡང་༔ ཀུན་གཟིགས་སི་ཏུ་མཆོག་སྤྲུལ་དང་༔ དབོན་སྤྲུལ་དབང་གི་རྡོ་རྗེའི་བཀའ་ཡིས་བསྐུལ་བ་ལྟར༔ ༧རྡོ་རྗེ་དྲག་པོས་ཚེས་བཅུའི་དུས་ཆེན་ལ་དགོངས་པའི་གཏེར་ལས་ཕྱུང་བའོ།། །།